**Bakı Şəhər Statistika İdarəsinin**

**2025-ci il 16 yanvar tarixli 02/t nömrəli**

**əmri ilə təsdiq edilmişdir**

**Azərbaycan Respublikasının Dövlət Statistika Komitəsi**

**Bakı Şəhər Statistika İdarəsinin 2025-ci il üçün**

**Keyfiyyət sahəsində məqsədləri**

Statistika sistemində Keyfiyyətin idarə edilməsi sisteminin (KİS) işlək vəziyyətdə saxlanılması, statistik istehsal proseslərinin idarə olunmasının səmərəliliyinin artırılması məqsədilə Bakı Şəhər Statistika İdarəsinin (bundan sonra – Bakı ŞSİ) 2025-ci il üçün keyfiyyət sahəsində əsas məqsədləri aşağıdakılardır:

* "2018-2025-ci illərdə Azərbaycan Respublikasında rəsmi statistikanın inkişafına dair Dövlət Proqramı", digər proqramlar və strategiyalarda icrası 2025-ci ildə nəzərdə tutulan tədbirlərlə bağlı hazırlanmış iş planlarına əsasən yerli statistika orqanları üçün müəyyən edilmiş tapşırıqların vaxtında və keyfiyyətlə yerinə yetirilməsi;
* Yerli statistika orqanları üçün statistik işlər proqramında nəzərdə tutulmuş tədbirlərin vaxtında və yüksək keyfiyyətlə yerinə yetirilməsinin təmin olunması;
* Kənd təsərrüfatının siyahıyaalınması ilə bağlı 2025-ci il üçün nəzərdə tutulmuş tədbirlərin vaxtında və keyfiyyətlə yerinə yetirilməsi;
* Mikro və kiçik sahibkarlıq subyektlərinin siyahıyaalınması ilə bağlı nəzərdə tutulmuş işlərin vaxtında və keyfiyyətlə yerinə yetirilməsi;
* Bakı ŞSİ-də keyfiyyətin idarə edilməsi sisteminin işlək vəziyyətdə saxlanılması və idarə daxilində hazırlanan sənədlərin “Keyfiyyəti idarəetmə sistemləri. Tələblər” ISO 9001:2015 beynəlxalq standartının tələblərinə uyğunluğunun təmin edilməsi üçün müvafiq tədbirlərin görülməsi;
* Keyfiyyətə nəzarət mexanizmləri vasitəsi ilə ilkin və yekun məlumatlarda yol verilən xətaların minimuma endirilməsi, məlumatların keyfiyyətinin daha da yüksəldilməsi;
* İstifadəçi tələbatı nəzərə alınmaqla yeni statistik məhsulların istehsalı məqsədilə statistik müayinələrin təşkili istiqamətində zəruri işlərin keyfiyyətlə yerinə yetirilməsinin təmin olunması;
* Böhran vəziyyətləri zamanı Dövlət Statistika Komitəsinin böhran vəziyyətlərinə qarşı kommunikasiya qrupunun zəruri göstərişləri əsasında kommunikasiya fəaliyyətinin həyata keçirilməsi;
* Sorğular vasitəsilə istifadəçi tələbatının öyrənilməsi və istifadəçilərin məmnunluğunun maksimum təmin edilməsi məqsədilə bu istiqamətdə müvafiq işlərin həyata keçirilməsi;
* Bakı ŞSİ-də yerli və regional kütləvi informasiya vasitələri ilə əlaqələrin daha da genişləndirilməsi, eləcə də sosial media vasitəsilə kommunikasiya fəaliyyətinin təkmilləşdirilməsi;
* Yerli statistika orqanlarının fəaliyyətinin təhlili üçün zəruri sorğu məlumatlarının Komitəyə təqdim edilməsi;
* “Azərbaycan Respublikasının Dövlət Statistika Komitəsində informasiya təhlükəsizliyinin təmin edilməsi üzrə Təlimat”a uyğun olaraq informasiya təhlükəsizliyi sisteminin işlək vəziyyətdə saxlanılması və bu istiqamətdə diqqətin artırılması üçün müvafiq tədbirlərin görülməsi;
* Bakı ŞSİ-nin İKT avadanlığının davamlı olaraq yenilənməsi.